
AYERA mainta tabatin un re- 
union cu Directiva di Mary Joan 
Foundation na oficina di drs. Paul 
Croes Minister di Asunto Social, 
Hubentud y Labor. 

“Mary Joan Foundation ta un 
organisacion cu ta existi hopi aña 
y ta di un importancia grandi pa 
nos comunidad. 

Pesey lo mi busca e formanan 
con pa sigui apoya e fundacion 
aki den un forma structural. Nan 
ta apoya personanan cu a wordo 
diagnostica cu cancer na pecho, 
nan ta duna apoyo social y ta 
siña personanan ahusta nan mes 
n’e circumstancia nobo cu nan ta 


confronta cune n’e momentonan 
ey. Un trabou sumamente im- 
portante”, Minister Paul Croes a 
expresa. 

E trabao di MJF ta un trabao 
cu nos comunidad completo ta 
aprecia y seguramente Gobierno 
tambe ta aprecia e esfuerzonan 
di MJF. 

Directiva di e fundacion a keda 
hopi contento di por a reuni 
cu Minister Croes den un corto 
tempo asina, y ta mira e reunion 
como un paso positivo pa resolve 
e situacion financiero di e funda- 
cion. 

Oraunpersona wordo diagnosti- necesario 


ca cu cancer of un familiar wordo 
diagnostica, e apoyo cu mester 
wordo brinda ta uno sumamente 
necesario y no ta un tarea facil. 
Durante e reunion a combersa 
riba e situacion financiero di e 
fundacion aki, cu durante e ul- 
timo añanan a haya sponsorship 
di sector priva. 

E ultimo aki no ta pasando den e 
mihor momentonan y pesey Min- 
ister drs. Paul Croes kier a pone 
atencion riba e fundacion. 

“Nos a yega na un acuerdo di 
lo busca e 
formanan 


p’asina apoya e fundacion aki 
financieramente y structural. 
Banda di esaki mi lo haci un 
esfuerso adicional p’asina logra 
fondonan priva pa apoya dicho 
fundacion”, Minister Paul Croes 
a expresa na fin di e reunion. 

Minister Croes a haci un apela- 
cion tambe na comunidad pa 
apoya Mary Joan Foundation p’e 
trabao importante y necesario cu 
nan ta haci p’esnan cu ta pasa den 
e circumstancianan di bida aki. 

Waar een wil is, is een weg!!! 

Gobierno mes no kier tuma medida pa 
para importacion di auto cu stuur na drechi 



ULTIMAMEnte nos por constata cu tin 
manera un free for all den Gabinete Mike 
Eman, unda cada Minister ta tuma decision, 
sin consulta cu otro. 

Ehempel tin varios, y laga nos cuminsa cu e 
asunto di kitamento di tereno di huur, cu a 
ser otorga na e.o. criadornan di bestia y/of pa 
esnan cu ta dedica na plantacion. 

Contrario na loke t’e maneho di Minister Ot- 
mar Oduber, kende ta lucha pa mas hende 
dedica na agricultura of cria di bestia, tin otro 
Ministerio, cu a haya ta bon pa kita tereno huur 
for di basta hende, pasobra mester di tereno 
pa e.o. construccion di cas. 

No tin consulta den Conseho di Minister, pa 
por sa kico un of otro Minister ta pensa di haci? 

Un otro caso, t’e forma cu Minister di Husticia, 
mr. drs. Arthur Dowers a sali afo, declarando 
cu lo pone un paro na importacion di autonan 
cu stuur na banda drechi. 

E mandatario hasta a pone un fecha pa stop 
importacion y a laga sa cu esnan cu ta na Aruba 
caba, lo no tuma medida contra nan. 

Un di promotornan di e autonan cu stuur 
banda drechi a dicidi di aserca un di e Minis- 
ternan di Gabinete Mike Eman, y aki a cambia 
e decision di Minister Dowers. 

Atrobe no tin un liña di maneho? No ta con- 
sulta cu otro den Conseho di Minister? Y asina 
lo sigui mete den cartera di otro? No por! 11 
Awor sr. Marcelito Pablo, Hefe di Departamen- 
to di Douane Recherche a duna un splicacion 
amplio tocante e autonan di stuurwiel na man 



drechi of otro reglanan cu por stop entrada di 
cierto auto of cierto producto. 

“N’e momentonan aki, no tin ningun clase di 
prohibicion riba autonan segunda mano, ni 
esnan cu stuurwiel banda drechi ni esnan cu 
stuurwiel banda robes. 

Pero si mas o menos un 22 aña tabatin prohibi- 
cion riba autonan segunda mano y solamente 
auto nobo por a wordo importa”. 

E situacion di habri porta pa importacion di 
auto segunda mano y hasta esnan cu stuur 
banda drechi, a cuminsa afecta e importador- 
nan di auto, cu ta evaluando si nan mester bay 
na sera nan negoshi. Esaki t’e consecuencia di 
(mal) maneho di Gobierno, unda lo percura pa 
cantidad di hende sin trabao atrobe. 

Dki acuerdo cu Hefe di Douane Recherche, 
sr. Marcelito Pablo, esaki ta algo cu Gobierno 
por haci si ta papia di proteha e bendedornan 
di auto na Aruba. 

Un solucion cu por bin cu n’e ta pone un econo- 
mische heffing riba importacion di autonan 
aki. 

Awor aki riba importacion di auto nobo tin cu 
paga 50% na Invoerrechten. Marcelito Pablo ta 
propone pa aumenta e tarifa di Invoerrechten, 
cu ta competencia di Minister di Finanza. 

“Tin ley cla caba p’esaki, solamente mester 
traha e landsbesluit p’esaki drenta na vigor,” 
sr. Marcelito a declara. 

Pero pakico inventa e wiel di nobo si nos por 
haci asina facil. E asunto di autonan RHD, e ley 
ta asina facil pa wordu cambia cu no mester 
tanto bay bin asina. 

Minister di Finanza ta stipula cu e unico auto 
pa drenta Aruba ta. LHD. 2. Ley internacional 
ta bisa, cu e stuurwiel di auto mester ta core 



cant’i liña blanco, cu t’e hartlijn di e caminda. 
Pesey na ningun pais cu ta core RHD, no ta 
perminti auto cu stuur na man robez, awor 
di unda a sali cu ley ta bisa cu stuur mester ta 
na man robez, ta perminti auto stuur banda 
drechi. 

Gobierno (Nota di Red: Algun Minister) no 
mester tin miedo pa perde voto. Bienestar 
general ta bay prome. 

Di tur e Ministernan sabi cu Aruba tin, parce 
cu nan a lubida e Verdrag of Pacto di Ginebra 
di September 1949. Hulanda na nomber di 
Reino a ractifica e Pacto aki. 

Hefe di Douane Recherche, Marcelito Pablo a 
confirma cu Invoerrechten riba auto nobo ta 
bahando cada aña mas. Esaki tin di haber cu 
varios factor, pero sigur ta cu e importacion di 
autonan segunda mano ta un di e factornan 
y importacion di autonan RHD. Nificando 
cu Gobierno ta hayando menos placa den 
caha. 

Marcelito Pablo a bisa cu Douane ta dispuesto 
pa duna conseho na Gobierno con pa frena e 
situacion di importacion di autonan stuurwiel 
na man drechi of di autonan segunda mano, 
pero no t’asina cu Douane ta duna conseho na 
Gobierno, si cu Gobierno mes no kier pidi nan 
un conseho. 

Nos ta finalisa nos articulo bisando: “Waar een 
wil is, is een weg”. Decision final ta den man 
di Gobierno y den man di ningun otro. 

Minister Oduber o reuni cu e entidadnon pa frena transportacion publico ilegal 

DTP hunto cu Cuerpo Policial y cu sosten di Ministerio 
Publico lo cuminsa actua duro contra taxi pirata 


YA caba for di algun luna DTP den colaboracion cu Cuerpo Policial, 
ta hopi activo riba nos careteranan pa combati e fenomeno creciente 
di taxi pirata. 

Esaki a pone cu a dicidi di sinta cu huristanan pa delibera riba e leynan 
cu tin existente. Den un reunion cu Cuerpo Policial, Ministerio Publico 
y Aruba Airport Authority a delibera riba e actonan contra tur locual 
ta transporte publico na e momentonan aki cu ta tuma luga den un 
forma ilegal. 

E area di Aeropuerto ta e area cu mas a constata e tipo di actividadnan 
aki. Nan di nan banda tambe lo kier mira mas accion tuma luga pa frena 
e tendencia di taxi pirata. 

Minister Oduber ta bisa: “Mi a mustra na e entidadnan presente cu e 
fenomeno aki ta inaceptabel. E ta un peliger grandi no solamente pa 
esunnan cu ta transporta pero tambe pa esunnan cu ta practica esaki 
contra e leynan di transporte publico y cu no tin e seguronan necesario.” 
Actualmente personal di DTP no tin e autoridad pa eherce tur e tar- 
eanan di un Buitengewone Opsporings Ambtenaar, sinembargo nan 
por actua contra tur vehiculo cu tin di haber cu transporte publico, 
specialmente cu tin un sospecho cu nan ta actuando contra leynan di 
transporte publico. 

Awor e tareanan di e personal di DTP a wordo amplia unda lo por con- 
trola autonan cu tin A-nummerplaat cu den e caso aki ta sospechoso di 


ta actuando den un forma ilicito, ilegal of sin e permisonan necesario. 
“Polis naturalmente lo reenforsa esaki, esey ta e intencion, unda lo 
actua den un forma fuerte, a pesar cu ya caba esaki a inicia.” e man- 
datario ta comenta. 

Sr. Oduber ta sigui bisa: “Polis recientemente a actua den un forma 
hopi fuerte, di cual mi kier gradici agente Vorst, cu ta e Rechercheur di 
bario di Playa cu ta cooperando tremendamente, tambe na Korps Chef 
Dolfi Richardson, cu a pone su departamento disponibel pa atende cu 
e asunto aki, ya cu simplemente esaki no ta wordo tolera mas.” 

E Minister encarga cu transporte publico ta termina bisando: “Nos ta 
bay actua duro, nos ta bay actua contra tur esunnan cu ta transporta 
den un forma ilegal. Consecuencianan lo por ta te hasta yega na e 
punto cu nan ta kita e vehiculo for di e chauffeur, y aresto di esunnan 
cu ta sigui cu e maneho ilicito aki. Aruba tin leynan tocante transporte 
publico y tin taxi pa transporta esunnan cu tin mester. Esunnan cu no 
tin permiso sigur lo por conta cu consecuencianan menos agradabel.” 
Den e simannan nos dilanti lo por spera mas accion tuma luga. E caso 
unda a kita un auto y aresta e chauffeur tabata un inicio y consecuencia 
di trabounan haci pa frena e tendencia negativo di transporte ilegal. 
DTP hunto cu Cuerpo Policial y cu sosten di Ministerio Publico lo cum- 
insa actua di tal forma, cu si ta necesario lo cuminsa aresta e hendenan 
aki y tuma beslag di e autonan. 

Organisa pa Ciruhano/Oncologo dr. Daryanani y dr. Jonkhoff di Dr. Horacio E. Oduber Hospifal 


Prome Caribbean Mullidiscplinary Hemato-Oncology 
Symposium na Aruba den luna di october 



RIBA dianan 15, 16 y 17 
di october ta tuma lugar 
na Aruba Holiday Inn Sun- 
Spree Resort e prome sim- 
posio multidisciplinario 
di hemato-oncologia, esta 
e Caribbean Multidisci- 


plinary Hemato-Oncology 
Symposium. 

E simposio aki ta wordo 
organisa pa Departamento 
di Oncologia di Dr. Hora- 
cio E. Oduber Hospital y 


ta inclui 30 orador inter- 
nacional for di Hulanda, 
Merca, Surinam y Corsou, 
como tambe oradornan 
local y lo ta na Ingles. 

Profesionalnan medico 


cu ta registra na Hulanda 
cu participa n’e simpo- 
sio lo ricibi puntonan di 
acreditacion pa nan “bij-en 
nascholing”. 

A dividi e simposio den dos 
parti. E dos prome dianan 
ta consisti di sesionnan 
riba un nivel academico 
cientifico medico y tin 
como grupo meta perso- 
nanan den profesionnan 
medico; enfermera, dok- 
ternan di cas y special- 
istanan, entre otro. 

E di tres dia ta dirigi n’e 
stakeholders den e area di 
cuido di salud di Aruba y 
lo trata topiconan manera 
screening pa cancer di 
pecho y cervix (boca di 
matris) y maneho pali- 
ativo. 

Maneho paliativo ta tuma 
lugar na momento cu no 
tin cura mas p’e paciente 
y ta mantene e persona 
comfortabel y sin dolor. 
Ademas lo trata tambe 
diferente otro topico 
manera prevencion y ra- 
dioterapia. 

Dr. Daryanani a splica cu 
pa hopi aña caba tabata 
papiando tocante di un 
simposio multi-discipli- 
nario cu lo yuda pone Aru- 
ba riba mapa di oncologia 
den exterior tambe, princi- 
palmente na Hulanda. 

E Ciruhano Oncologo a 
agrega cu tin algun servi- 
cio manera radioterapia y 
medicina nuclear, cu no 
ta wordo ofreci na Aruba, 
pero e cuido cu si ta tuma 
lugar na Aruba, esta ciru- 
gia y kimoterapia, ta di un 
nivel top. 


Cuido di paciente di cancer 
no ta un asunto di un spe- 
cialismo so, pero ta envolvi 
un team cu experticio den 
diferente area medico, dr. 
Daryanani a remarca. 
Semper mester pone tur e 
areanan aki hunto y e spe- 
cialistanan mester traha 
den ekipo na bienestar di 
e paciente. 

Dr. Roel Jonkhoff, kende 
ta Internista, Hematologo 
y Oncologo ta splica cu 
e tin 4 aña trahando na 
Aruba y cu den e periodo 
aki, e calidad di cuido den 
oncologia a subi hopi liher. 
“Nos ta duna cuido riba 
un nivel hopi halto aki,” el 
a bisa, añadiendo cu hopi 
por wordo haci na Aruba 
mes, pero den e caso cu 
e no ta posibel, e cuido 
ta wordo regla pa medio 
di Departamento di On- 
cologia y partnernan p’e 
paciente bay den exterior. 
Dr. Jonkhoff a comenta 
cu e simposio aki ta sirbi 
tambe como vehiculo pa 
sigui mehora riba e ser- 
vicio y cuido cu ta wordo 
ofreci na Aruba. 

Finalisando dr. Jonkhoff 
a agrega cu e programa ta 
uno hopi druk cu ta caba 
tur dia pa 3:30pm pa duna 
espacio pa e bishitantenan 
por disfruta tambe di loke 
Aruba tin di ofrece den e 
area di turismo. 

Registracion p’e prome 
y di dos dia ta andando 
caba. Via di e homepage 
di website di Hospital www. 
arubahospital.com. por click 
riba e banner p’e link di e 
conferencia p’asina haya 
mas informacion. 



We are looking for energetic and goal orientated individual to 
join us in our new and exciting venture. 

TRANSLATOR 

• VWO or HAVO Diploma 

• Strong command of Engllsh, Papiamento & Dutch 

• Must be able to translate articles from Papiamento & Dutch to Engtish 

• Able to work under strlct timeline and under pressure 

If you are interested send your complete CV to 
toko@awemainta.com . 

Please note that phone inquiñes wili not be entertained. 

Gana cu Visa RBC credit card! 







Experiencia e magia di Weganan 
Olimpico Rio 2016 , cortesia di Visa*. 

Ta facil! Ricibi bo aprobacion pa bo Visa credit card di RBC Royal Bank 
of uza bo Visa RBC credit card existente y haya chens pa gana. 




Premionan adicional: 

> Tres 55" LEDSmartTV 

> Cinco chens pa gana bo placa bekcu 
bo a uza riba bo Visa RBC credit card te 
cu’n maximo di US$1000 


Pa mas informacion yama nos RBC Service Line na 588.01.01 of bishita un di nos 
branchnan of nos website www.rbc.com/caribbean. 


- Promocion ta cuminsa 6 di juli y ta termina 30 di september, 2015 

- Condicionnan specialta aplicabel 

- Pa detayesnan completo di e promocion aki nos ta referi bo na nos flyer obtenibel na nos branchnan 

- Tur esnan cu ta doño di un Visa RBC credit card den Caribe tin chens pa gana tur e premionan 

- Bo ta participa automaticamente pa gana despues cu bo aplicacion pa bo Visa RBC credit card wordo aproba 

prome cu 30 di september, 2015 of si bo a uza bo Visa RBC credit card por lo menos 30 biaha durante e periodo di promocion 

- E placa cu e ganador lo ricibi riba cu cuenta di credit card lo ta equivalente na e suma di su balansa di 
30 di september, 2015 cu’n maximo montante cu US$1000 

- E premio grandi ta inclui: pasashi, acomodacion, cen pa gasta y carchinan di entrada pa weganan selecta 
di Weganan Olimpico Rio 2016 pa dos persona 

- Empleadonan di RBC Royal Bank ni su agencia di mercadeo ta permiti pa participa den e sorteo aki 

- Lo selecta e ganadornan dia 30 di october, 2015 


@/TM Trademark(s) of Royal Bank of Canada. Used under licence. 
t All other trademarks are the property of their respective owner(s). 



RBC Royal Bank 

Edificio ex cos di Gobernodor a wordo entrega 

Aruba tin un hoya di un edificio cu ta disponibel 
pa bishitanan diplomatico y recepcionnan 



SIMAN pasa a haci entrega di e 
proyecto di renobacion di e edificio 
conoci como ex cas di Gobernador, 
situa banda di lagoen na Oranjes- 
tad. 

Sr. Omar Tromp director di Felipe 
Construction y Sra. ing. Yvonne 
Webb-Kock, directora di Monu- 
mentenbureau a efectua e firma- 
mento di entrega di e proyecto, 
tanto di e prome como e di dos fase 
di e renobacion di e proyecto di e 
ex cas di Gobernador. 

E proyecto tabata un renobacion 
riguroso y ta consisti di tres fase. 

E prome fase ta encera renobacion 
di e edificio su exterior. E diseño ta- 
bata den man di Monumentenbu- 
reau, den persona di arkitecto Sra. 
Daphne Every cu e colaboracion di 
henter e departamento. 

Sra. Every alabes ta e diseñador 
di e hardin. E prome fase ta un 
proyecto di Gobierno di Aruba, di 
cual Gabinete Eman II a aloca un 
suma di Afis. 1.100.000,= riba su 
presupuesto pa esaki. 

E proyecto di renobacion di ex 
cas di Gobernador ta un iniciativa 
di Minister Presidente mr. Mike 
Eman y Minister di Infrastructura 
Sr. Benny Sevinger den cuadro di 
embeyecemento di nos centro di 
ciudad. 

E di dos fase cu tambe a wordo 
entrega e siman tras di 
lombaytaunproyecto 
di Cabinete di Gober- 


nador di Aruba, cu ta encera e 
acabadonan di e parti interior di e 
edificio mas tur instalacion. 

Pa finalisa e di tres fase falta tur 
e mueblenan. Fase dos y tres ta 
wordo financia dor di Cabinete di 
Gobernador di Aruba. 

Cu sosten di nos Minister di Cul- 
tura, Sr. Otmar Oduber, Monu- 
mentenbureau por a diseña y lidera 
e tres fasenan di e proyecto presti- 
gioso aki. E mandatario ta contento 
cu e profesionalismo y amplio 
experiencia cu su departamento. 
Intencion ta p’asina e proyecto 
finalisa e ta disponibel pa Gober- 
nador di Aruba y Conseho di 
Minister, haci uzo di e edificio pa 
bishitanan diplomatico y tambe pa 
recepcionnan. 

Directora di Monumentenbureau, 
Sra. ing. Yvonne Webb-Kock ta 
hopi contento cu e resultado final 
y ta comenta cu ta trata aki di un 
construccion cu ta di un caliber 
hopi halto. 

E ekipo cu a traha, cu hopi dedi- 
cacion riba e proyecto fase I y II ta 
consisti di Monumentenbureau, 
Felipe Construction N.V, Rotec, 
Fantastic Garden, Protec, Safe- 
com, Setar, Alno Eurokitchen, 
ASD, Banjoluz tur e suministra- 
dornan. 

Un danki na un y tur cu a traha riba 
e edificio aki unda awor 
Aruba tin un hoya di 
un edificio. 

Glenbert Croes (MEP) 

Bay puntra Mike Eman kende ta 

"El Pollo y El Gallo" 


DEN conferencia di prensa di MEP, 
Parlamentario Glenbert Croes a duna 
su comentario riba expresionan hasi di 
Parlamentario, Marlon Sneek. 

Parlamentario Glenbert Croes a de- 
clara lo siguiente: “Mi kier recomenda 
colega Parlamentario pa bay papia cu 
su lider AVP, sr. Mike Eman, pasobra 
e si sa ken ta El Gallo. 


Pasobra partido MEP a hiba un campa- 
ña humilde pa por a yega na fondonan. 
Si encaso e colega no haya respuesta 
di kende ta El Pollo y El Gallo e por 
regresa nami pami bise ken nan t’e 
berdadero Gallo cu e ta referi na dje cu 
tin un nomber y fam y su vinculonan 
cuAVPno MEP”. 



Nos tin hopi paña nobo y bunita 
di size S te cu size 26 
Pasa wak pa bo mes!! 

n l^ ‘‘Itke'ufiort 

facebook 


Tel: 5821164 
Cel: 5931189 
Fax: 5880109 
w w w. boiitiquekeyl a. coin 



El gollo tin 
condominium fin 
Arubo y hopi 
cos mos. 


Pero mi por bay mas leu 
haci e pregunta cuanto 
placa El Gallo a hinca 
den tanto campaña di 
AVP y e campaña indi- 
vidual di lider di AVP. 
Kizas e lo keda sorprendi 
cu El Pollo y El Gallo no 
tin vinculonan cu MEP. 


Vre^min^ of a. vfi.ca.iion ? 


WaltOisneyWorlil 


Oct 02- 11, 2015 
Dcc 19 - 27, 2015 


• MAGIC KINGDOM 

• DISNEY HOLLYWOOD STUDIOS 

• SEA WORLD rx 


• UNIVERSAL STUDIOS 

• ISLAND OF ADVENTURE 






Trai^el Bureau Inc. 

Tel: 582-1992 


fun)M 

miles 


ftin iviVhin ymr reoch' 


DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Z7ragon specttJv?. 



Samsuignoteedge 


Samsungs3 mlnl 
all. 315.00 


Also: Samsung S5 , sS mini, Samsung S4, Samsung 4 mini, 33 mini etc. 
Accessories for all Samsung and Iphone modeis 


Toshiba Laptop 15.6" 4Gb 320Gb Harddisk. Afl. 900.00 
Hp Ink catridges, Universa) laptop adapters etc.. 
iTunes gift cards $ 10.00, $ 15.00 and $26.00, 
Google play cards and Playstation Network cards. 


Sales. repalr and accessories for all Samsung models and other cellulars. 
Unlock, rebad, reset, upgnade, replace lcd, keypad, speaker etc. 

Glenbert Croes: 



DESPUES di a re- 

uni cu PDVSA na 
Caracas mas di 
un luna pasá, 
a keda como 
conclusion di 






Nos ta yegando serca di logra 
e re-apertura di refineria di 

Aruba cu PDVSA" 


e reunion ey 
cu mester 


convence e sector politico na Venezuela pa nan duna nan 
apoyo pa PDVSA por procede cu e proyecto di reapertura 
di e refinena di Aruba. 

“Esey a conduci cu mi a bolbe a haci un biahe pa Ven- 
ezuela pa mi por cuminsa reuni pa convence e sector 
politico pa nan apoyo p’e lucha pa rescata nos di dos 
pilar economico y patrimonio di nos pueblo, esta e re- 
finena”, segun Glenbert Croes (MEP). 

E reunion a tuma lugar cu diferente figura politico 
prominente y di influencia pa nan oido y apoyo pa 
clamor di nos pueblo pa habri e refineria bek. 

“Mi mester expresa cu gran satisfaccion cu mi ta sinti 
un gran boluntad pa apoya e causa di nos pueblo pa 
nos logra e reapertura di e refineria di Aruba. 

Tambe mi a reuni cu un representante di Gobierno 
Venezolano, sr. Calixto Ortega, Vice Canciller pa Eu- 
ropa alabez un conocido amigo di mi tata. 

Tambe mi a pidi’e pa transmiti e mensahe di nos 
pueblo na Gobierno di Venezuela en particular na 
cuidadano Presidente di Venezuela sr. Nicolas Maduro 
Moros di e solicitud p’e apoyo y solidaridad di Gobierno 
di Venezuela pa nos digno pueblo di Aruba”, segun 
Glenbert Croes. 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

SEER up to 25.00 SolaF Panel Connection 

!KS urce 

Home Energy System ■“* 

I 

New generation of ^ 
inverter minisplit 



LENNDX 





Scotsman 

QOOO 

PTOD^ 



“Nos ta cautelosamente optimista paso ainda e trabao 
no a cla pero: Nos ta yegando serca pa logra e reapertura 
di e refineria di Aruba cu PDVSA. 

No ta tur ora cu oportunidadnan berdadero asina ta pre- 
senta nan mes, pero laga nos gradici nos Todopoderoso 
cu nos por ta yegando asina leu y pa sigi ilumina nos 
esfuerzonan pa finalisa e trabao. 

Pa nos di MEP no ta importa cu lo toca e Gobierno di 
AVP haci e acuerdonan oficial di Gobierno cu Gobierno 
pa cu PDVSA y e refineria di Aruba, pa nos di MEP ta im- 
portante logra e meta: Habri e refineria di nos pueblo... 
anhelo berdadero di nos tur. 

Mi ta realisa cu e hecho cu nos ta yegando serca ta haci 
cu e enemigonan di e reapertura ta zapateando, pero 
aki interes di nos pueblo mester prevalece riba interes 
di nan propio saco”, Glenbert Croes a conclui. 


AA'' bMainfa 

Tel: 583-iaOO Fax: 583-1444 

Ofro infenfo hoci po horfo no Loffo po Deporfe 


Daño grandi a ser haci, 
pero no a haya placa 


DIARANSON madruga, e compania di seguridada, “Safe Com” 
a duna di conoce cu alarma a bay na Aruba Entertainment Center 
na Dakota, unda ainda Fundacion Lotto pa Deporte tin su oficina. 
Den ora di mainta, Presidente di Fundacion Lotto pa Deporte a 
acudi pa tuma nota di loke a sosode. 

T’asina cu desconocirnan a logra drenta via dak, dor di corta e 
dak di zink, kibrando e planfond pa bay paden. Unabes paden, 
a kibra un bentana cu ta conduci na un oficina, unda a listra den 
tur e cahanan cu tabatin. 

Como cu nan no a haya nada, a kibra porta cu ta conduci na un 
otro oficina, pero atrobe no a haya nada. 

Manera un vocero di Lotto pa Deporte a duna di conoce, cu ningun 
ladron no tin nada di haci den e oficinanan, pasobra nan no ta 
warda placa den dicho establecimento. Pero pica ta, e daño haci 
cu awor mester wordo drecha, cu lo costa placa. Placa cu por a 
bay pa yuda deporte. 

E ta un coincidencia, pasobra ta 5 pa 6 aña pasa, cu den oranan 
di atardi a sosode un atraco na mesun lugar, unda na tal ocasion 
a bay cu como mei miyon florin. 

E caso aki nunca a keda soluciona, maske cu tin indicacion ta 
kende(nan), pero falta di prueba a pone cu te awe ningun di e 
sospechosonan a keda deteni. 


Ladrennan a purba 
kibra den auto pere 
alarma a spanta nan 

ASISTENCIA di Polis a wordo pidi diadomingo 23.50, na 
un cas na Kamay, unda e alarma ta zona. Eynan e homber 
C.J.S. ta bisa cu e tabata na cas ora cu e alarma di un auto a 
zona, pero no tin sigur cu ta di dje, of ta di su bisiña, como 
cu tur dos ta mescos. 

El a sali pafo pa controla y a tende zonido di zapato, pero no 
a mira ningun hende. Despues a sinti cu el a core bay. 

No tabatin nada particular na su auto y tabata intacto. Polis 
tambe a controla den becindario, pero no tabatin nada par- 
ticular. 




Find us on 

Facebook tiLike 


vAw.facebookxom/AWEMainta 


Grupo di persona riba caminda 
publico bebiendo bebida alcobol 

CENTRAL a manda Polis di Noord diadomingo 23.57, na altura 
di Convenience Store, unda tin un grupo di hende ta bebe alcohol 
riba caminda publico. 

Despues a drenta otro informacion cu e autonan tabata draai riba 
caminda. Polis a bay n’e sitio y ta topa cu e grupo sinta ta bebe y a 
core cu nan for di e sitio. 


Pelis ta cere cu des heben 
sespechese banda di hetel 


CENTRAL a haya informacion dialuna 00.30, cu lo tin 4 
persona sospechoso den un auto Hyunday shinishi n’e entrada 
entre e hotelnan Hyatt y Occidental. 

N’e sitio, tabatin dos mucha homber tabata sinta riba e muraya. 
Polis a papia cu e dos hombernan cu ta J.D., naci na Aruba di 
20 aña y H.B., naci na Surinam di 24 aña. 

J.D. a bisa cu e ta chofer di e van shinishi A-9790 y nan ta sinta 
eynan ta warda un amigo. Polis a tuma nan nomber y a core 
cu nan for di e sitio. 


Alarma ta zona 
den cas bashi 

POLIS durante patruya dialuna 04.25 den becindario di Malmok, 
ta tende alarma ta zona y ta bay den e direccion. A resulta cu ta na 
un cas den Esmeralda. 

Eynan Polis a controla e cas, cu tabatin porta sera, pero no na yabi. 
Den e cas tabatin solamente un flatscreen. Polis a yama e agencia 
di seguro cu ta Safe Com y a pone nan na altura. Segun nan in- 
formacion, nan no a wordo avisa di e alarma, pero lo manda un 
hende pa controla. 


Choler drumi dilanti 
porla di garashi 


ASISTENCIA di Polis a wordo pidi dialuna 01.38, na un cas 
den Ranchostraat unda un persona mester sali cu urgencia for 
di su cas pa bay poli, pero ta wordo impedi pa un choler cu ta 
drumi na soño dilanti e porta. 

Eynan Polis a topa cu e choler y despues cu a lante y a papia 
cune a core for di e sitio. 

Glenbert Croes: 

Fraccien AVP mesler a 
mustra curashi kakiña era 
di para e medidanan cruel 
di Gabinete Mike Eman 



“MI a tuma nota cu fraccion di AVP a haya curashi kakiña pa desaproba mi gestionnan na Venezuela y supuesto 
metemento den asunto interno di otro pais. 

Mi ta realisa cu e problema cu AVP tin ta cu nos ta yegando serca na logra e aprobacion pa PDVSA 
habri y rescata e refineria di Aruba. 

Mi ta realisa cu e grupito doño di AVP cu nan a priminti e tereno di Valero cu practica- 
mente AVP a verkavel caba pa nan parti y e waf cu tambe cu nan a priminti caba t’e dolor 
berdadero cu AVP tin”, asina Glenbert Croes (MEP) a cuminsa su reaccion. 

No ta importa nan sacrifica e interes di nos pueblo cu e reapertura di e refineria 
basta nan sirbi e interes personal di AVP su sponsernan perhudicando henter un 
pais, perhudicando henter un pueblo y perhudicando e futuro di nos yiunan y nan 
generacionnan. Esaki nos digno pueblo no por acepta mas y no por sigi tolera mas. 

“Unda AVP su curashi kakiña a keda ora nan mester a para nan Gobierno pa nan no 
hisa edad di pensioen di 60 pa 65 aña? 

Unda AVP su curashi kakiña a keda ora nan mester para nan Gobierno pa no subi e 
Health Tax/BAZV dos biaha? 

Unda AVP su curashi kakiña a keda ora nan mester a para nan Gobierno pa no hisa 
awa y coriente? 

Unda AVP su curashi kakiña a keda ora cu nan mester para nan Gobierno 
pa no hisa premie di AZV/AOV? 

Unda AVP su curashi kakiña a keda ora nan mester a para Mike Eman y 
su Gobierno pa nan stop di hinca Aruba den tanto debe redoblando e 
debe di Aruba? 

Unda AVP su curashi kakiña a keda ora nan mester a bisa Mike Eman 
ta basta no por mas, pueblo no ta soporta mas castigo y medida 
cruel y sin misericordia. 

No e ora si pa AVP nan curashi kakiña a desaperece y 
nan a usa nan criterio cruel pa laga Mike Eman y AVP 
suta pueblo cu castigo di medida y ainda falta. 

Ainda falta e bank tax/transfer tax, ainda falta e ABB cu 
ta otro sorto di BBO. Na Spaño nan ta bisando: AVP esta 
de rumba, mientras Aruba se derumba. Ora zero pa AVP 
ta yegando”, Glenbert Croes a finalisa su observacion. 





Registra awo! 

Manda bo e-mail na 
noticia@awemainta.com 

Tendencio ocfuol fo 

Contrabanda di sigaria 
for di Venezuela na 
gran escala 

A ofropo ciudodono cu 89 corfon di sigorio 
cu e kier o drenfo Arubo cune 



TIN un tendencia ultimo lunanan cu 
sigaria ta drenta Aruba di forma ilegal y 
bendi cu consumidornan na un prijs hopi 
barata. 

Por ehempel un carton di sigaria Marl- 
boro cu normalmente ta riba 100 florin, 
por wordo cumpra te hasta pa 40 florin 
pa carton. 

Hefe di Douane, Ricky Croes, a bisa cu e 
departamento ta na altura di cierto con- 
trabanda cu ta tumando lugar, principal- 
mente pa loke ta sigaria. 

Esaki ta haci cu sigaria di diferente marca 
ta wordo bendi den forma ilegal na Aruba. 

Ricky Croes a bisa cu tur hende ta consci- 
ente cu n’e momentonan aki tin masha 
hopi problema na Venezuela, unda e 
economia no ta draai manera debe ser, cu 
un escasez di diferente producto basico 
p’e pueblo. 

Dor cu nan ta produci sigaria y e ta 
acesibel na un prijs hopi barata, Vene- 
zolanonan ta yega Aruba, via boto of 
aeropuerto, cu sigaria cu nan ta trata di 
bende localmente. 

E placa nan ta uza pa cumpra materialnan 
cu nan no ta haya na Venezuela y bay cu 
esakinan bek pa nan pais. 

''Esey ta un di e cosnan cu nos 
ta trahando duro riba dje. Nos 
ta trata difrena e transporte di 
sigaria ilegal, ya cu e ta causa 
cu Gobierno ta hayando menos 
entrada na accijns den su caha. ” 

Den ultimo simannan, miembronan di 


Douane a logra haci dos confiscacion 
grandi, di cual uno tabata na Aeropuerto 
y otro na waf di Barcadera. 

Den e caso di aeropuerto, a confisca 89 
paki di sigaria cu e ciudadano Venezo- 
lano tabatin den su maleta, mientras cu 
esun na waf tabata 72 caha cu a wordo 
confisca. 

Despues di traha procesverbal ta yama 
Fiscal, cu t’esun cu ta impone e boet cu 
mester wordo paga. 

Normalmente, e ta splica, cada persona 
cu drenta Aruba tin derecho di trece un 
carton di sigaria y si e ta mas, mester paga 
accijns riba dje. 

Den caso asina, manera esun di Aero- 
puerto, ta haya 8 persona cu tabatin 89 
carton den nan poder. 

Den e caso ey a impone un boet di 9900 
florin. Esnan cu no paga e multa, ta bay 
sera. E maximo ta 25 mil florin of 5 aña 
sera. 

E fabricante di mayoria sigaria, Phillips 
Morris, a drenta den contacto cu Cuerpo 
di Douane pa expresa nan preocupacion 
p’e importacion ilegal di nan sigarianan. 

Nan kier bin cu un campaña pa conscien- 
tisa hendenan cu haciendo contrabanda 
di sigaria tin un castigo pisa ta colga riba 
cabes, cual ta encera multa di 25 mil florin 
of 5 aña tras di trali. 

E campaña aki ta den preparacion dor di 
Phillips Morris y ta spera cu pa otro luna 
lo por cuminsa cune. 


A PREMIUM LARGE FORMAT AUDITQRIUM 

OPENING 

TOMORROW! 

AT CARIBBEAN CINEMAS 

PALM BEACH PLAZA! 















FEATURING A NEW WORLD 
OF EXTREME AND IMMERSIVE 

SOUND AND IMAGE 


Caribbean 

Cinemas 


[UDOLBYATMOS’ 

FEEL EVERY DIMENSION' 


• IMMER8IVE DOLBY ATM08® SURROUND SYSTEM 

WITH OVER 50 SPEAKERS THROUGHOUT THE AUDITORIUM 

• STUNNING GIANT ULTRA-BRIGHT SCREEN 

• 4K PROJECTION 

• 30 TECHNOLOGY 

• SUPER COMFORTABLE STAOIUM SEATING 

FOR EXCELLENT VIEWS 

• RESERVEO SEATING 




LIKE OUR NEW FACEBOOK P AGE 


caribbeancinemas.com/aruba | 586-0074 

DIRECTIVA Union Mutualista Boneriano ta 
yama un reunion di urgencia na tur miembro di 
sociedad di UMB e diadomingo awor 26 di juli 
2015 pa 1 pm na Club Boneriano. 

Puntonan di agenda lo ta : Situacion actual di 
sociedad: Desaroyonan Club Boneriano y Dia di 
Boneiro 

T a pidi tur miembro pa ta presente y si acaso esaki 
no ta posibel si por manda un representante. 
Alabez ta pidi disculpa p’e lapso cortico di dia 
pa cu e reunion. 


Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 






SimpJv Tlie Best I 


OFFICESPACE 
FORRENT200M2 
ATIII0R6ENSTER12-B 
CALL: 5831001 



SYNTHETIC BLEND MOTOR OIL 
ONLY AWa 8.95 QUART 





MORGENSTER # 12 - B TEL: 583 1001 


Nafusha Croes 
a gradua na 
Rietveld Academie 



DEN HAAG - E studiante Arubiano 
Natusha Croes recientemente a gradua 
den e ramo di audiovisual na Rietveld 
Academie na Amsterdam. 

Pa e motibo aki ela haci un bishita di 
cortesia na Minister Plenipotenciario 
Alfonso Boekhoudt. 


Natusha proximamente lo bai Aruba pa 
tres luna, unda elo participa na e projecto 
‘Caribbean Linked’, organisa pa Atelier 
89. 

N’e proyecto aki lo participa un grupo 
grandi di artistanan Caribense. Fin di au- 
gustus lo tin un exposicion grandi como 
clausura di e proyecto. 

Natusha a bisa di ta hopi entusiasma pa 
bai Aruba. 

“Bo ta ripara cu tin 
hopi atencion 
pa arte na 
Aruba. Ul- 
timo añanan 
tin hopi mas 
a t e n - 


cion pa arte na Aruba y hopi hoben Aru- 
biano ta envolvi cu arte. Tin hopi mente 
creativo na Aruba y esaki ta di apoya,” 
asina Natusha a bisa. 

Minister Boekhoudt a agredi cu mas y 
mas bo ta mira cu tin atencion pa arte 
den nos enseñansa. “Tambe bo ta mira cu 
hopi turista ta interesa den arte y cultura 
di Aruba. Esaki ta un desaroyo positivo 
tambe pa artistanan Arubiano,” segun e 
mandatario. 

Sr. Boekhoudt a felicita Natusha cu su 
diploma y a desea Natusha tur clase di 
exito pa futuro. 

Natusha a cuminsa cu su estudio na 
augustus 2010. Su “afstudeerproject” 
tabata un film cu e titulo ‘We talked about 
the things we don’t say’ y tambe tabatin 
un “performance installation” como parti 
di su graduacion. 

Chris Romero, Porlomenfario di MEP 

TE AINDA PUEBLO TA SUFRI CU 
PRIJSNAN HALTO Dl UTILIDAD 



Ta di lamenta cu mundo com- 
pleto a probecha di e bahada 
di prijs di crudo y na Aruba so 
nos no a haya ningun beneficio 
cu esaki. 

E caso aki ta grave, pasobra 
nos pais a paga mas cu 100 
miyon florin cu a wordo benta 
afo, pasobra esaki a bay den 
exterior. 


E ta incomprendibel te ainda 
cu Minister Mike de Meza y 
Prome Minister Mike Eman 


PA mas di 10 luna caba Aruba a wordo perhudica pa haya recibonan 
di coriente y awa cu sumanan reduci di mas cu 50%. 

Un decision tuma bou di Minister di Utilidad y e vision di 
Gabinete Eman a comete un crimen contra comunidad 
cu e aventura di hedging, segun Chris Romero di MEP. 


Den e 10 luna cu a pasa un famia cu p.e. ta paga 300 
florin pa luna lo tin awendia mas di 1500 florin den 
su poder. 


E famia cu ta paga 500 florin awe lo 
por tin mas di 2500 florin extra den 
su man pa gasta na necesidadnan 
di su famia. 


no a asumi nan responsablidad p’e hedging mal efectua y a dicidi pa 
retira e Director tumando e caminda facil. 

E manera cu a efectua hedging t’esun di mas pio, paso- 
bra ni si prijsnan lo a bira sero Aruba lo no conoce ben- 
eficio y tampoco e consumidor lo haya prijsnan 
mas barata di coriente y awa, segun Chris Romero. 

“Nos tin entendi cu kizas por tin un rebaho riba recibo di 
awa na fin di aña. Si esaki resulta asina, e lo por ta un alivio 
mey-mey di tur e medidanan. 

Realidad ta cu te ainda pueblo ta sufri cu prijsnan halto 
di utilidad algo cu sigur no ta su lugar”, Chris Romero 
(MEP) a conclui. 




MESTER Dl PLACA? 


EMPENA Y CUMPRA ORO 


PASA Y COMPROBA PA BO MES! 




UWELENHUISJE 


ORARIO lOAM - 6PM DIALUNA TE DlABIERNA 


^RANJESTAD WERFSIRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141^ 

Departamento di Obra Publico ta informa 


Ta bay cera e caminda 
patras di ex- Nicky 
Habibe, esta Nieuwstraat 


DEPARTAMENTO di Obra Publico ta informa cu diahuebs awor dia 23 di juli 2015 
pa 6’or y mei di atardi lo cera e crusada di Nieuwstraat - Caya Betico Croes pa 
inicia trabou di mantencion pa e caminda en conexion cu e trabou di Renobacion 
di Caya Grandi. 

Caminda menciona lo ta cera pa tur trafico for di diahuebs pa 6’or y mei di atardi te 
cu diabierna 24 di juli pa 6’or di atardi. 

Lo indica e ceramento cu borchi y hekinan di trafico. 

DOW ta pidi comprension y disculpa pa cualkier inconveniencia cu e trabounan por 
ocasiona. 



En conexion cu e trabounan menciona, Departamento di Obra 
Publico ta haci un peticion na tur manehador di auto pa 
sigui e borchinan di trafico. 


TIPO Dl CAMBIO OFICIAL 

Validopa22Juli 2015 

fellormaiiita 


Placa Extranhero 

Bank Papleren 

Wisselen,Cheque 
ReisCheque en 
OverBoekingen 

Benta 

na 

Publico 

US Ddlar 

1.77 

178 

180 

CANDdla- 

1.35 

137 

139 

EngdsePondStBling 

2.70 

2.75 

281 

ZAilsaseFtankperCHF. lOO 

185.20 

18592 18572 

NedMGLldenpa'ANG.lOO 

gaoo 

100.00 tiljetlEn 10020 

ctq./aetoel<ing 100.00 

Japanse^perJPY. 10.000 

14189 

143.19 

144.63 

EuDperXEU. 100 

19180 

193.55 

195.49 



Provision di Devisa 1.3% 
Segun articulo 12 di Afkondigingsblad 
diArubal991nr.GT32. 
BancoCentral diArubatadefinl 
etipodicambio oflclal pae 
cambionan dl placa extranhero. 

BANCO DICARIBE 


Parlamentario Jennifer 
Arends-Reyes 

E concepto final 
di ley di créche 
lo mester yega 
Parlamento pronto 



SEGUN sra. Jennifer Arends-Reyes, durante 
tratamento di presupuesto 2015 su persona a pre- 
senta un mocion cu a carga sosten unanime di 21 
miembro di Parlamento pa urgi Gobierno pa haci 
e concepto di ley di créche un di nan prioridadnan 
pa asina yega Parlamento mas pronto posibel pa 
wordo trata. 

E ley di créche aki den pasado a traha hopi riba 
dj’e y no a duna su frutonan manera tabata desea 
pa motibo cu e tabatin e elemento financiero mara 
na dj’e y e ley tabata hopi extenso. 

Na momento aki, Ministerio di Educacion y Famia 
ta encarga pa traha rib’un concepto final den 
cooperacion cu diferente fundacion y instancia ca- 
minda cu lo bin cu exihencianan basico y e sistema 
di ‘vergunning’ pa cada centro di cuido di mucha. 
E control tambe lo pasa pa e departamentonan 
concerni pa asina tin un mihor bista riba e cen- 
tronan aki. 

N’e momentonan aki Aruba ta conta cu un 140 
centro di cuido registra pero tin mas centro cu lo 
mester wordo registra. 

Den pasado hopi caso lamentabel a pasa na dife- 
rente centro di cuido di mucha pero pa falta entre 
otro di legislacion, procedura y control di autori- 
dadnan tal vez nan por a wordo evita y percura pa 
e casonan aki no sosede mas. 

Nos muchanan di 0 pa 4 aña tambe mester ta bon 
prepara na final pa nan por drenta kleuter y tur 
mucha mester tin e derecho di bai un centro di 
cuido cu ta brinda nan seguridad, cuido, hygiena, 
cu ta yuda nan den nan desaroyo y prepara nan 
bon pa nan siguiente paso escolar. 

Segun FADA 

Mayoria di esnan cu ta 
experimenta cu alcohol entre 
12 y 19 aña ta mucha muher 



DEN un conferencia prensa, Sobella Solognier, trahado 
preventivo di FADA, a anuncia cu hunto cu Salubridad 
Publico ta declara e siman aki como Siman Conscienti- 
sacionribaUzoyAbusodi Alcohol. 

Nan lo ta bishitando radio-emisoranan y television tam- 
be, specialmente debi cu ta den temporada di vakantie 
y tin hopi fiesta ta wordo organisa. 

Kier mustra pueblo cu no mester abusa di alcohol, pero 
uze conscientemente, specialmente dor cu ta conoci 
cu aki na Aruba e ta forma parti di e cultura y parti di e 
eventonan. 

Ta bay concentra hopi riba hobennan pa no haci uzo di 
alcohol mes. Nan ta kere cu bou di 24 aña no ta corecto 
pa uzo alcohol, pasobra segun estudionan haci e tin efec- 
to riba celebro cu ainda na e edad ey ta den desaroyo.. 
Cifranan di encuesta haci bou di hobennan ta mustra 
cu for di bou 10 aña caba muchanan ta cuminsa purba 
alcohol durante fiestanan di famia, of durante e celebra- 
cionnan di fin di aña. 

Loke cu a constata tambe ta cu mas cu mitar di esnan di 
12 y 19 aña cu a purba alcohol ta mucha muher. 
Salubridad Publico, segun FADA, a haci e encuesta bou 
di e hobennan, ya cu nan t’esnan cu t’e futuro di Aruba, 
mientras cu adultonan en realidad mester e ehempel. 

E trahador preventivo di FADA a trece dilanti den e con- 
ferencia di prensa, cu nan ta haya cosnan hopi straño 
di tende. 


bez cu mi tata a dunami” cual ta un di e comentarionan 
cu ta wordo haya. Of e por sosode den fiesta di famia 
unda tur hende ta burachi y no ta mira mes cu e hoben 
of muchanan a drenta e bar. 

Ora cu tende e comentarionan aki, ta avisa e juffrouw di 
scol y ta pone e mayornan na altura di esaki. 

El a splica tambe cu mayoria di esnan cu cuminsa cu uzo 
di alcohol na chikito, ta core e riesgo di bira alcoholico y 
alabes lo haya su mes cu problema di siñamento. 

El a recorda cu bou di 24 aña no ta bon pa bebe, pasobra 
cu e edad ey ainda e alcohol ta afecta e celebro. 



Pesey nan di FADA ta prefera cu e uzo di alcohol cu ta 
wordo permiti lo mester ta segun estudionan ta mustra. 
Na Merca, e ta 21 aña y na Aruba awor e ta bira 18 aña. 
FADA ta trahando un programa pa yuda conscientisa 
mayornan riba e bebemento of uzo di droga y nan con- 
secuencianan. 

No ta bisa nan pa stop di bebe, pero na ki momento por 
bebe, por ehempel no den compania di yiunan. 

Pesey tambe tin actividad den forma informativo pa 
muchanan riba alcohol y hasta cuminsando for di 
kleuterschool, unda ta mustra nan riba e efectonan di 
alcohol. 

Scol ta responsabel pa informa mayornan cu lo bay tin 
tipo di informacionnan aki cu ta wordo y a constata cu 
tin biaha no ta laga muchanan bini scol na momento cu 
tin e tipo di charlanan aki. 


Y pa straño cu e por zona, nan ta scucha for di mucha di 
kleuter caba cu nan a uza alcohol. 

Esaki ta specialmente ora di aña nobo cu nan a purba 
champaña of ponche crema of “mi a dal un slock di cer- 




Find us on 

Fcicebook f^Like 


www.facebookxom/AWEMainta 


Servkio pa 
Comunidad 

X presa bo mes 

Reaccion di sr. Tronnp riba articulo publica 21 juli 2015 den un media via internet 

Mi persona, no mester sconde tras di saya di otro 

Pa: Jairzinho " Jair" Tromp 


MI a tuma nota di otro articulo cu ta sali den un 
media via internet, na unda cu e ta cuminza cu e 
articulo ta bisando bo ta un persona cu falta di 
carácter y pio ainda ta tira piedra sconde man, bo 
ta wordo considera como un persona hipocrita. 
Mi por contesta e parti ey, bisando di biaha, cu 
ami no mester haci esey, mi ta para, pa kico mi ta 
bisa of haci. 

Ta pesey mi a reacciona riba un articulo anterior y 
ta pone mi nomber bou di e articulo cu ami a scirbi. 
Lamentabelmente mi no por bisa mesun cos, di 
esun cu ta manda e articulo, pero mi ta sigur cu 
tur hende den mundo di futbol, sa kende a mande, 
cual persona kier sconde tras di sayanan di otro. 
Tocante e supuesto royering, hopi t’esnan cu a 
consehami, pa clarifica e situación ey, na primer 
instante, pa mi, esey ta un gepaseerde stacion, 
pasobra mi sa, cu un bestuur nunca por royeer, si 
no e reunión general por haci esey y mi y nunca 
a haya un invitación di e bestuur ey, p’e reunión 
general, después cu mi persona a presenta, pa 
verweer mi mes, dilanti di e miembronan, durante 
nan prome reunión general, pasobra ami, no tin 
nada di sconde. Mi no a haya e invitación y pues 
mi a laga e asunto te ey, mi consenshi ta limpi. Mi 
tin tur e pruebanan pa contradeci nan puntonan. 
Nos a bay un elección di bestuur, na unda cu mi 
persona, no a wordo re-eligi y pues mi a acepta 
esey. As simple as that. Den e bestuur ey, nos 
mester a bringa hopi cu Gobierno y cu Lotto pa 
Deporte, pa haya e sostén financiero, pa softball 
y en especial pa softball femenino, pa cual nos 
tabata convenci cu a nan por tin futuro. Tabatin 
otro grupo cu kier a drenta e federación pa apoya 
su team y softball masculino y pues na final di 
cuenta, el a haya e sostén mayoritario y pues nos 
mester a acepta esey. 

Pero pa nos a logra desaroya e softball y en especial 
esun femenino, sin apoyo financiero di Gobierno 
of Lotto pa Deporte, mester tabata creativo. 

Tog asina nos a logra competi na Aruba y den 
exterior cu un selección di softball femenino y na 
unda cu pa falta di apoyo di nos mesun hendenan, 
nos no a clasifica pa Weganan Regional. 

Mi tin tur e correspondencia y pruebanan entre mi 
persona y ASB, pero mi ta sigur te ainda cu, tur e 
asunto aki, no ta relevante, pa conclui, cu e Presi- 
dente di AVB, no ta apto p’e puesto cu e ta eherce 
awor. No ta mi persona a firma e petición p’e mo- 
ción di desconfianza, no ta ami ta forma parti di 
selección nacional di futbol, ni como hungador. 


ni como bondscoach. No ta ami so, den e propio 
seno di AVB, por bisa cu esaki t’e constelación di 
mas malo, den historia di AVB. 

Si ami t’e President, ami lo ta mas preocupa, p’e 
cuenta cu e lo mester duna después cu e wordo 
baha. E lo mester responde pa e uso of maluso di 
e fondonan cu AVB ta hayando. 

Un di e tanti'simo ehemplonan, ta sigur e fondo/ 
dineral cu ta wordo paga na un marketing manager 
(no local), fuera di salario, e ta haya vivienda pa 
biba y auto nobo, pa core den dje y tog asina AVB 
ta paga otro compania local pa haci marketing y 
manda su press releasenan. 

Pa termina e parti di ASB, mi por bisa, cu ta keda 
n’e miembronan di ASB, pa dicidi kende nan kier 
pa dirigi nan federación, ami no por haci nada, cu 
acepta y respeta esey. 

Mi a wordo acerca pa ^mda, mi a )aida segun mi 
conocimento y experticio y mi ta cana, cu mi con- 
senshi limpi. 

Mescos mi a wordo acerca dor di SC Bubali, tempo 
cu nan a degrada pa división 3, pa forma un comis- 
ion Bon Boluntad Bubali, pa hiba Bubali bek den 
hoofdklas dentro di 5 afia, nos a logra esey den me- 
nos cu 4 afia. Mi CV deportivo tin hopi mas logro, 
cu por demostra mi capacidad como dirigente. 

Mi tin 6 afia caba, como dirigente di AVB, na mi pa- 
recer mi a haci mi trabou, a base di mi conocimento 
y experticio y sigur mi tabata duna di mi parti pa 
mehora nos federación y futbol en general. Esaki 
sigur ta bira dificil si no tin bon comunicación y 
transparencia den bo mesun seno. Esaki ta algo 
cu nos a adverti di hopi tempo caba y sigur mi tin 
prueba di esaki, lamentabelmente e Presidente 
kier a laga su ego prevalece y no kier a accepta 
nos criticanan. 

Su ego y capricho, ta strobando e formación di 
nos selección nacional, cu mester defende nos 
bandera den e di tres rond, como eliminatorio pa 
Russia 2018. 

Sr. Dijkhoff mester compronde cu e no ta yudando 
n’e desaroyo di nos futbol, mescos cu den elección 
di ASB, mi no a wordo re-eligi, mi a acepta esey. 
E tambe mester acepta cu nan no kier e, como 
Presidente. 

Mi lo kier pidi e media via internet, pa publica mi 
reaccionan tambe y mi lo conseha nan tambe, pa 
si nan kier yuda deporte, busca e información, n’e 
bronnan corecto. No ta Jairzinho Tromp ta bah- 
ando e Presidente di AVB, t’e mesun miembronan 
cu e eligi’e, p’e puesto cu e no kier laga bay. 


Si acaso, mi pone mi mes disponibel, pa elección 
como dirigente di AVB y mi no haya e sostén su- 
ficiente, mi tin pa acepta esey, as simple as that. 
Mi ta kere cu Sr. Presidente a haya un fair chance 
pa trece e cambio pa mihor, den nos futbol, lam- 
entabelmente, e no a logra y pues e tin pa acepta 
e consecuencia. 

Na Hulandes nan ta bisa: “Een kat in het nauw 
maak rare sprongen”, sr. Dijkhoff ta kere cu dor di 
purba mancha mi nomber, e miembronan di AVB 
lo kere cu e lo ta victima di gafiamento, nogmaals e 
mester usa su tempo mihor pa drecha su finánciele 
administratie (di AVB), pasobra ora yega di duna 
cuenta, nos lo haya sa, mas di su maneho. 

Por ta pa cuminza, e por duna un overzicht, di tur 
e biahenan cu tur e miembronan di bestuur a haci 
y nan vergoeding cu nan a ricibi, vooral esun di 
dje mes. 

Durante e ultimo reunión general, Sr. Presidente 
a bisa claramente cu dentro di un of dos siman, e 
situación di e netwerk, lo wordo drecha. Nos lo 
tende durante e próximo reunión general, con 
esey a desaroya. 

Durante e ultimo reunión general, sr. Dijkhoff mes 
a segura e miembronan presenta, cu nan lo acepta 
e persona cu, e ta bezig ta bay propone pa bira 
Secretario General, e persona no ta liga cu ningun 
team y segun e, e t’e persona corecto. 

Tambe el a menciona su posibel vergoeding, wel 
wel.. Nos lo tende con esey a desaroya... Asina tin 
mas puntonan cu e mester duna cuenta. 

Por ultimo mi kier a gradici tur esnan cu a manda 
mi mensahenan di sostén y mi kier a pidi tur hende, 
pa conhuntamente nos ban ^oida nos futbol. A base 
di bon comunicación y transparencia, nos por yega 
hopi leu. Si bo no por traha cu e dos principionan 
ey, mi ta kere cu mihor bo duna otro e chens pa 
demostra. 

Nos tin cu acepta cu nos selección nacional, mester 
wordo reforza cu hungadornan cu ta militando 
den competencianan di mayor calidad, cu esun di 
nos na Aruba. 

No ta un berguenza, nos tin cu traha pa sigui 
laga nos futbol crece, pero e oportunidad cu tin 
nos dilanti, nos mester sa di haci bon uso di dje y 
sigui crea rolmodels pa nos hobennan por “look 
forward” na nan. 

Danki un biaha mas p’e atención y spera cu mi 
no mester keda reacciona riba mas articulo, cu ta 
purba di desvia e motivo principal, cu nos futbol 
ta stanca. 

Den e Weganan Panamericano Toronto 2015 

Quincy Breell a logra pasa pa e rond 
final den e disciplina di salto largo 




DEN su prome aparicion den e Weganan 
Panamericano, e atleta di salto largo Quincy 
Breell ya a logra un hecho historico pa e 
deporte di atletismo dor di clasifica pa e rond 
final den salto largo. Despues cu e atleta 
Quincy Breell a logra kibra su propio record 
personal den e disciplina di salto largo na 
Cartagena, Colombia unda e ta logra bula 
un record nacional di 7.72 meter durante di 
e Weganan Panamericano Toronto 2015, un 
otro reto tabata spera e atleta Arubano. 


Mester bisa cu e atleta Quincy Breell a start 
den grupo A hunto cu e miho otro nuebe 
atletanan di nan pais, cuanan ta Jamaica, 
Merca, Mexico, Uruguay, Virgen Island, 
Bermuda, Brazil, Chile y Canada. Den un 
CIBC Athletic Centre completamente yen, e 
atleta Breell den su prome intento a bula un 
7.60 meter leu cual tabata suficiente pa logra 
e gran final di diaranson anochi unda e miho 
12 di e 18 atletanan lo clasifica. Den e otro 
dos intentonan cual ta number dos y tres. 


Quincy no a logra su meta, unda ambos bula 
a keda invalido. Den su grupo Quincy a Sali 
como e number 6 di e 9 participantenan. Cu e 
resultado aki Quincy Breell a termina na un di 
10 luga den 16 competidor. E contrincantenan 
sigur tabata fuerte mirando cu e salto di cada 
uno ta riba nivel mundial, pero e atletanan 
di e otro paisnan no presta a bon, casi tur a 
bula tres bula invalido. No obstante di esaki, 
Quincy a duna tur di su banda unda e ta logra 
su obhetivo y ta cla pa mañan anochi. 
































RCA U-14 CAMPEON 

na Werld Soccer 
Foundation Miami Cup 


NA prome luga un Danki ta bay na tur 
nos sponsor nan: InselAir Aruba, Aruba 
Bank,, Ennia Verzekeringen, Graficas 
Aruba, Mathew’s Restaurant, Ace Cargo 
y Security Extreme. Sin nan sosten e 
biahe aki no lo tabata posibel. 

Un danki grandi tambe na e mayor nan, 
coach nan Lito Kelly, Veron Albertsz, 
Michael Arends y Rafael Vanegas. 
Danki tambe na e lider di team Arleen 
Oduber y miembro di Directiva Yazmira 
Tromp, sin laga afo nos president Ditto 
Acosta cu a kere den e ekipo aki. 

Cu entrenamento pisa di parti di 
e coachnan, na januari a cuminsa 
cu preparacion pa e World Soccer 
Foundation Miami cup. 

U-14 naprome instante abay representa 
RCAyAruba completo den e torneo na 
Miami den cual differente pais nan 
manera Argentina, Mexico, Ecuador, 
Panama, Puerto Rico, Santo Domingo 
y team nan Americano a participa. 

E torneo tabatin un duracion di mas o 
menos un siman, y a conta c’un nivel 
basta halto cu club nan renombra 


den nan pais, por ehempel e club 
Argentinero River Plate. 

Aruba a hunga en total 4 wega, den cual 
nan a gana 2, empata 1, perde 1 pa 
asina logra clasifica p’e final di e torneo 
den categoria U-14. 

Den final nan a disputua cu e team 
Quenca di Ecuador cual partido tabata 
uno dramatico cu hopi emocion y cu 
bon chens pa ambos banda, e mucha 
nan a lucha te final. Lastimamente e 
wega a keda empata 0-0 y den tanda 
di penalty Aruba a logra vence e ekipo 
di Quenca 4-2. 

Gol nan hinca tabata di Joshua Aguire, 
Thionne Oduber, G’xon Schwengle y 
Eduard Santos a hinca e gol di victoria 
pa Aruba a titula campeon. 

Un danki ta bay tambe na e team di 
Britania cu a permiti e dos hungadornan 
Thionne Oduber y Jaimz Kaan forma 
parti di nos delegacion na e torneo aki. 
Mirando cu nos a titula campeon, e 
organisador a acerca nos pa wak si 
nos lo ta interesa pa participa na un 
otro torneo cu lo tuma luga na Santo 
Domingo den luna di October na 2016. 

Brazil Volleybal ta 
informa: 

Cambio 
riba nan 
programa 


WEGA di volleyball programa’ pa dia 25 
di juli a keda cancela y lo sigui dia 12 di 
september na Centro di Bario Brazil, 

A cancela e wega dor di vakantie y tambe e 
teamnan damas cu a wordo invita kier train 
mas hopi, pasobra nan tin miedo di damas 
nan di Brazil y Zee Rovers. 

Pero Brazil cu un team bon hinca den otro 
e biaha aki, ta cla pa enfrenta cualkier team 
cu ta, vooral Zeerovers cu lo no por gana 
Brazil mas. 

Tambe mester un team mas di 50+ y 60+ 
cabayero p’e anochi di 12 di september. 

Pa mas información yama na CBB tel. 584- 
6500. 

RBC Royal Bank ta anuncia su 
ganadornan di diferente campañanan 

Esaki den cuadro di RBC su campaña di tarheta di credito, prestamo pa auto y di hipoteca 


RECIENTEMENTE RBC Royal Bank 
a saka su ganadornan di su ultimo tres 
campañanan cu ta di Tarheta di Credito, 
Prestamo pa Auto y Hipoteca. Pa cu e 
campaña di tarheta di credito tin dos 
ganador cu a keda den nomber di Sra. 
Farizah Clarissa Willems-Van Dal kende 
a gana un Samsung Tablet y Sr. Edgar 
Guzman-Campos kende a gana $1000 
cashback riba su Tarheta di Credito. 

Sr. Wilfred G. Pardo kende a cumpra un auto 
nobo a gana Afl.lOOO cashbackcu e campaña 
di prestamo pa auto y Sr. Gregory G. Clark 
cu su hipoteca a gana un Gift Certificate di 
Afl. 2500.Tur tres a keda masha contento 
na momento cu e la ricibi e yamada di RBC 
anunciando e gran noticia aki. 

RBC ta duna un biaha mas pabien na e 
feliz ganadornan cu nan tremendo premio 
y alavez ta gradici tur su clientenan pa e 
confianza y sosten cu ta hasi e campañanan 
super exitoso. 



Cas Princesa Aruba cu 
miembro y proyecto 
nobo 


RECIENTEMENTE Cas Princesa Aruba 
a instala dos persona cu ta bai fungi como 
miembronan activo. Cas Princesa Aruba 
ta e fundacion cu pa 5 aña ta organisa 
certamen di beyesa infantil y Pre Teen 
na Aruba. E president ta Jessica Anthonij 
y demas miembronan ta Lena Anthonij 
y Elmer Leanez. E miembronan nobo ta 
Mitzy Willems y Addonsito Croes. 

Mitzy Willems ta un psycholoog pa varios 
aña caba cu su oficina na Koyari, Noord. 
Tambe e ta e mama di e actual Little 
Princes Aruba, Mia Mc Collum y ta bay 
fungi como organisador active di e 
fundacion. Addonsito Croes ta maestro 
di scol na Filomena College Mavo y ta e 
MC di e eventonan di Cas Princesa pa e 
ultimo 2 aña. E lo fungi como e PR di e 
organisacion. 


Cantantenan local 

Como e prome proyecto cu e organisacion 
nobo tin riba lista, ta e bida y talento di 
algun baluarte musical di Aruba. 

Desde awor te cu November 2015, e 
4 ganador di Little Princes, Little Miss 
Aruba, Little Pre-Teen y Pre-Teen 2014 
tin e tarea di bishita y haci entrevista 
cu baluartenan riba e tereno di canto di 
Aruba. 8 di nan ta Infantil/Hubenil y 8 ta 
adulto. Ta e intencion pa e reinanan siña 
y presenta locual nan a siña na publico 
den luna di November. Cas Princesa ta 
yama e miembronan nobo Bon Bini y ta 
desea e reinanan hopi exito cu e proyecto 
nobo. Pa mas informacion por tuma 
contacto cu cada un di e miembronan 
of bishita e pagina riba Facebook di Cas 
Princesa Aruba. 

Revista 

KINIKI 

7 edicion 

"vakantie^' 

ley 


“PA 6 florin nos ta entretene bo yiu henter vakantie 
2015”. Esey ta e logo di e edicion nobo di KINIKI. 

E biaha aki e tema ta “vakantie” y como tal varios wega 
den KINIKI 7 ta basa riba vakantie 2015. 

Seccionnan manera “Malva Malvada & Gala Galante” 
(Charelsy Helder), E paisahe Arubano di 80 miyon 
aña, Busca Bon (Imelda de Cuba), E Storia: Toteki 
Pretencioso (Grecia Willems), Banderanan di mundo: 
Chile, Wall Painting Aruba (Sandra van der Linden) y 
Photomanipulation (Nick Nuñez), ta aparece entre otro 
den e edicion aki. 

Revista KINIKI 7 ta obtenibel na varios libreria y 
supermercadonan rond di Aruba. 

Den nomber di e team di Revista infantil “KINIKI”, 
Addonsito Croes, ta yama danki na un y tur cu ta stima 
nos revista asina hopi. 

Danki na Prensa di Aruba, tur nos colaboradornan 
y representantenan di casnan commercial di Aruba: 
Edgar Hermosen, Cristine Hintz, Philip Merrywheater, 
Viveca Croes, Rosanne Ruiz, Naldo Maduro, Vanessa 
Rasmussen, Farrah Figaroa, Erin Croes, Tio George y 
Dj Vibes. 

Pa aña escolar nobo nos lo tey atrobe pa sigui entretene 
muchanan di Aruba. 

Pa mas informacion por yama Addonsito Croes na 
5602626 of manda un facebook message na e Facebook- 
page di Revista Kiniki. 

AYP ta cenoci di 
ta un partide cu 
ta discrimina y 
persigui tur su 
centrincantenan 
pelitice 


TA tristo pa constata con un pais 
democratico manera Aruba ya a 
yega den un etapa di dictadura 
bao di regimen di Gabinete Mike 
Eman. Un regimen cu ta trapa riba 
su pueblo y cu ta biba cu e ilusion 
cu nan lo no sali nunca mas for di 
Gobierno, lubidando cu ningun 
dictadura na mundo ta dura mil 
aña. 

Hecho ta cu no ta for di awor, pero 
desde entrada di e prome Gobierno 
di AVP na 1986, persecucionpolitico 
contra tur esnan cu no a vota pa 
AVP tabata na orden di dia. Asina 
pues e tempo aya Gobierno di AVP 
a kita tur e trahadornan cu tabata 
traha pa TAV (Tijdelijke Arbeids 


Voorziening), esta hendenan tabata 
gana un salario chikito y sin ningun 
piedad e Gobierno aki a kita pan 
for di boca di criaturanan inocente, 
segun MEP den un comunicado 
ayera nochi. 

Mas abuso di AVP 

Tambe AVPsinmisericordiaajaag 
riba un gran cantidad di Director 
di departamentonan di Gobierno y 
otro ambtenaarnan, manda nan cas 
y otronan cu nan no a logra di kita 
for di trabao, nan a wordo manda 
den exilio na Hulanda. 

Te hasta tabatin un ex-Director di 
Departamento di Asunto Economico 
cu mester a bay 10 biaha Corte pa 



Laga nos oh Señor 
Pone su bida den bo mannan 
Y siña nos pa corda semper 
Cu tur loke pasa ta Bo Boluntad 




A bay sosega den braza di señor 

Antonia Koolman 

Miho conoci como: Annie of Shon Annie 

Mama di secretaria ehecutivo di Minister di Algemene Zaken, sra. Sandra Jacobs 
Tin oportunidad pa condolencia diaranzon 22 di juli 2015 di 9 pa 1 lor di mainta, 
sigui pa un ceremonia di cremacion den seno familiar. 



Nos ta desea famia, amigo y conociman forsa cu e perdida aki 

IMike Eman 

Ministerio di Asuntonan General 

Profesionalnan integro 

Sinembargo bao di e regimen 
di Mike Eman, e practica di 
persecusion politico a continua 
ya cu ta un gran cantidad di 
Director y profesionalnan den 
departamentonan di Gobierno 
a wordo kita malamente for di 
trabao. 

Aki mester referi entre otro n’e 
top den Departamento di Finanza 
y tambe di Departamento di 
Impuesto cu a wordo persigui y 
kita for di trabao, ya cu nan como 
profesional integro a haci nan 
trabao den forma corecto y p.e. a 
manda cobra e refineria Valero e 
suma miyonario di BBO cu nan debe 
pueblo. 

Pero e Gobierno desformal y abusado aki no 
kier pa nos profesionalnan haci nan trabao 
corectamente y kier impone p’e profesionalnan 
aki kibra ley y exonera e multinacional di pago 
di BBO. 


Segun MEP, 

tur e profesionalnan aki nunca a demostra 
nan color politico, pero debi cu nan no ta 
complace cu e maldad di Gabinete Eman, nan 
tur a wordo cori for di Gobierno. 

Mina estado di derecho 

No mester lubida tambe con 
bao di regimen di Mike Eman, 
un ciudadano humilde cu tabatin 
su kiosko den centro di ciudad a 
wordo persigui politicamente y e 
Gobierno dictatorial manera ladron 
den anochi a laga basha e kiosko 
abao. Ora cu e caso aki a yega den 
Gorte, Huez a declara cu Gobierno 
di AVP ta mina y zaag n’e pianan di 
nos estado di derecho, pa no bisa cu 
e Gobierno aki a converti su mes den 
un regimen dictatorial y facista. 

Y pa no lubida loke a sosode aña 
pasa october caminda un pueblo 
indefenso a wordo maltrata y bati 
riba instrucccion di e regimen Mike 
Eman. 

Tur loke a y ta sigui sosode den 
dictadura aki tin e bendicion total 
di e lider di fraccion di AVP, Baba 
Herde cu desde algun aña caba 
ta papia continuamente di cu e 
aparato gubernamental mester 
wordo haci “MEP Proof’, pues tur 
loke ta personanan cu a vota y/of 
apoya MEP mester wordo elimina 
for di Gobierno. 


Persecusion ta continua 

Awor e persecusion politico a culmina contra 
un candidata riba lista di MEP cu desde algun 
aña caba ta wordo stroba pa traha y caminda 
Baba Herde tin e tribilidad pa haci varios 
pregunta sugestivo na Minister di Enseñansa 
pa loke t’e trabaonan cu e profesional aki a 
desplega desde 2011 te 2015. 

Tur esaki Baba a haci pa trata na intimida y 
persigui su contrincante politico. Hecho ta cu 
na lugar cu Baba Herde haci pregunta na tur 
su Ministernan encuanto tur e “trabaonan” 
cu e mas cu 400 coordinadornan ta haci pa 
Gobierno y puntra cu si nan ta na pia di trabao 
tur dia, awor e kier bay mete cu un profesional 
den enseñansa cu den forma dinamico ta traha 
pa nos studiantenan. 

Locual Baba Herde mester compronde di un 
bes pa semper ta cu nos no ta bay acepta mas 
su grocerianan y su discriminacion contra 
MEP. Hecho ta cu bao di gobernacion di MEP 
(2001-2009) semper su persona a wordo trata 
cu respet y a wordo laga den tur trankilidad 
pa traha (?) den ramo di enseñansa y tabata 
forma parti di tur comision cu tin di haber cu 
enseñansa. 

MEP hamas a aplica e formula di “AVP Proof ’ 
riba Baba Herde. Pues un suplica ta bay na Baba 
Herde pa baha for di lomba di MEP, stop cu su 
discriminacion, stop cu persecucion politico, 
stop cu su locura di “MEP Proof ’ y cuminsa haci 
su trabao drechi como Parlamentario di pais 
Aruba, MEP a finalisa su comunicado. 




STATEN VAN ARUBA 

Cii hoiida pcna Parlamento di Aruba a tuma nola di fayccirncnto di: 


Sra. Ada Rubena Varlack-Vantcrpool 

Na bida mama di Lorna Janscn-Varlack 
Miembro di Parlamenlo 


Nos kier a extende nos mas sincero palabranan di pesame na 
sra. Lorna Jansen-Varlack y su distinguida famia deseando 
nan tiopi forza den e momenfonan dificil aki. 

Cu sra. Ada sosega na paz. 


bringa su retiro na man di e 
abusadornan di AVP y cual tur 
e casonan el a gana y mester a 
wordo poni bek den su funcion 
di Director. Tur esaki y mas a 
sosode tempo cu e ruman di 
Mike Eman, esta Henny Eman 
tabata Prome Minister di Aruba. 

Fundacionnan a uni 
pa ceiebra Siman di 

MANGROVE 


El a bisa cu si e pueblo no ta informa 
corectamente riba e balor di 
mangelnan, e informacion ta bay perdi, 
principalmente pasobra hubentud ta 
futuro di e pais aki. Pesey nan ta haci 
apelacion na studiantenan pa acudi na 
BNA unda cu tin hopi informacion riba 
Mangelnan, entre otro informacion 
riba investigacion haci di e tipo di mata 
aki. 


profesional riba e m 
Shahaira Croes, Re 
Directie Natuur ( 
presente a splica ( 
wordo yama pa paj 
di informacion riba 
matanan Mangel. E 
lo organisa un Sima 
conscientisa pueblo i 
di mata di Mangel ti: 


TABATA durante un conferencia di 
prensa e siman aki, diferente fundacion 
a bin hunto pa duna informacion riba e 
celebracion di Siman di Mangel, cual lo 
tuma lugar otro siman, 27 di juli. 
Instancianan cu ta participa den e 
celebracion aki ta BNA, Parke Nacional 
Arikok, StimArubayhenter e celebracion 


aki ta bou guia di Directie Natuur en 
Milieu. Mangel ta un tipo di mata hopi 
importante na Aruba, principalmente 
na costa. 

Den e conferencia Ronny Alders, 
representando Biblioteca Nacional di 
Aruba, a splica cu e tarea educativo 
cu Biblioteca ta eherce, ta uno masha 
importante pa cualkier pueblo. 


Tin un foyeto cu informacion 
importante y relevante principalmente 
pa muchanan di scol. BNA su aporte den 
e siman di Mangel, a pone un exposicion 
riba Mangel cual ta habri pa henter 
pueblo di Aruba. Por hasta saca copia di 
e literatura cu tin disponibel riba mangel. 
Pa loke t’e Siman di Mangel lo bay tin 
un caminata dia 25 di juli for di 5’or pa 
7’or, y ta haci un invitacion na pueblo 
pa participa den e evento aki, durante 
cual lo haya informacion 


con pa protege nan, 
DNM a pidi coopei 
departamento pa di 
siman aki. E camina 
cuminsa den Franst 
inscribi 4.30 mientr 
di 5’or di atardi pa 
instancia cu a coope 
Arikok, cu lo organi 
pa conscientisa 
ciudadanonan 
riba e Mangelnan. 

No corda mi cu tristesa, pero manera mi a biba, semper yen di 
alegria. 

A bai sosega den braza di Señor un yiu, ruman, esposo, tata y 
abuelo ehemplar. 





5r. Mirto Bernadito Theysen 

14-12-1957-17-07-2015 


Magaly Hernandez deTheysen 
CarlosTheysen y Estefani Montenegro 
GilbertoTheysen y Sabrina Vastert 
Jessika Theysen 
Jovan, Carvin y LucasTheysen 
Fanny y Benny Theysen 
Roberto y Zoraya Theysen 
Hecto y Laurinda Theysen 
David y Jerina Theysen 
Hercilia y Amos Hernández 
Jose R. Hernández 
Edgar Hernández y famia 
Rogelia Hernández de Guitan y famia 
Sonia Hernández 

Amos Segundo y Maritza Hernández y 
famia 

Sobrino- y Sobrinanan, Omo y Tantanan, Prima- y Primonan, 
Ihanan, Amigo y Amiganan, Ex Coleganan di trabow, Bisiñanan 
y demasConocirnan: 

Ta invita pa e acto di entiero riba diahuebs 23 di juli 2015 na 
Aurora Funeral Home di 9'or pa 11 'or di mainta . Despues lo 
sigui cu cremacion di nos defunto stima den seno familiar. 

Ta ofrece oportunidad pa condoleer riba diaranzon 22 di juli 
2015, di 7or pa 9or di anochi na Aurora Funeral Home. 

Famia ta lamenta cu no por ricibi bishita di condolencia na cas 
depues di entiero. 


Na nomber di su: 
Casa: 

Yiunan: 


Nietonan: 

Mayornan: 

Rumanan: 


Suegra y Suegro: 
Swanan-Cuña: 



"Laga tur locual ta sperami ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita y 
Laga tur esakinan termina den tur bunitesa" 

Dios a tume den su Reino un persona dushi, balente cu a brilla 
cu su bondad, alegre semper atento pa otro y a duna nos e 
suerte di a tine como un bon casa, tata, welo, ruman, omo, 
suegro, sobrino, primo, swa y amigo: 

Cu hopi tristesa pero conforme cu boluntad di Dios, 
nos ta anuncia cu a bay laga nos tragicamente: 



5r. Rowald Minguel Wever 

"ex propetario di Funeraria Zepp Wever" 

*21 April 1960 - t19Juli2015 

Na nomber di su: 

Casa stima: Sra. Gladys Wever-de Cuba 

Yuinan: Rowald Jr. Wever & Jeanila Wever-Refunjol 

Joanne Wever & Ray Tromp 
Jose-Anne Wever & Romien Dijkhoff 
Jo-Nally Geerman-Wever & Sandrick 
Geerman 


Querida Mama: Sra. Vda. Maria Wever-deCuba 
Suegra: Sra. Carmen de Cuba-Dubero & Maty 

Cristina 


Nieto y nietannan, rumannan, swa y cuñanan, primo y 
primanan, sobrino y sobrinan, ihanan y demas famia. 

Ta invita pa e acto di entiero cu lo tuma lugar diabierna 24 di 
juli 2014 na misa Sagrado Curason di 2'or pa 4'or di atardi, 
despues lo bay pa Santana catolico na Savaneta. 

Adres pa condolencia: Aurora Funeral Home, diahuebs 23 di 
juli 2015 di 7'or pa 9'or di anchi. 

Ta lamenta cu no ta ricibi bishita di condolencia na cas. 

"Pasobra lo yega e ora ku tur esnan ku ta den graf lo tende su 
stem i lo sali afo"(Huan 5:28,29) 

Afayece na edad di 79 aña: 



Sra. irma Kock 

T1 April 1936-20Juli2015 

Na nomber di su : 

Yiunan: Julieta Coffie y famia 

Jose Coffie y famia 
Gregoria Coffie y famia 
Rubia Coffie y famia 
Ronald Coffie y famia 
Julia Coffie y famia 
Robertson Coffie 

Rumannan: Placido Vrolijky famia 

Florencia Angela y famia 
Hilario Kocky famia 
H-Angel Kockyfamia 
Margarita Goeloeyfamia 
Aura Kock yfamia 
Marcelo Kock y famia 
Casimira Vrolijk yfamia 
Monica Krozendijky famia 

Nieto y nietanan, bisanieto y bisanietanan, swa y cunanan, 
sobrinoy sobrinanan, primo y primanan, rumannan Testigo 
di Jehova ydemas famia. 

Ta invita tur amigo, bisina yconoci pa e acto di entiero 
cual tatuma lugar Diahuebs 23 di Juli 2015 na Salon di 
Reino di Testigonan di Jehova, Savaneta 337 B. Condolencia ta 
cuminsa for di 9'or di mainta, sigi pa 11 'or cu un discurso 
biblico despues lo sali pa santana central na Sabana Basora. 

Un palabra di gradisimento natur esnan cu a yude te na 
ultimo, tambe Dr. Dennert y personal di hospital y Cas di Cuido 
yAlegriapa e cuido y atenshon. 

Nos kier pidi nos disculpa si nospora lubida un of otro 
famia den nos tristesa. 

atanan Mangel. 
ilacionista Publico, 
sn Milieu, tambe 
:u e conferencia a 
oia riba e un siman 
conscientisacion di 
)en cuadro di esaki 
n di Informacion pa 
iba p.e. cuanto sorto 
n, unda ta haya nan, 
etc. 

racion di diferente 
ma nan input den e 
ta di dia25 dijuli lo 
: Pas y por cuminsa 
as cu e caminata ta 
7’or di anochi. Otro 
ra ta Parke Nacional 
isa diferente evento 


Despues di e evento di caminata, Parke 
Nacional Arikok lo tin un Movie Nite 
despues di e caminata, pa 7.30, y e 
pelicula lo bay riba Mangrove. 

Riba diadomingo lo tin un caminata pa 
pueblo di Aruba den Parke, y ta caba 
na Spaans Lagoen mientras cu dialuna 
tin un programa specificamente pa 
muchanan di 12 aña bay ariba. 

E programa aki ta cuminsa pa 8.30 di 
mainta y nan ta keda te 2’or di merdia. 
Parke Arikok ta envolvi pa motibo cu nan 
ta traha riba conservacion di naturalesa y 
ta consciente cu Mangrove ta un habitat 
importante. Sra. Bekker di PNA a haci un 
investigacion riba Mangrove, hunto cu 
Sta. Rosa, y a constata cu 
tin 4 tipo di mangrove di 
cual 3 ta true mangrove y 


otro cu ta parecido cu t’e Fofoti. E fofoti 
ta sirbi como un “buffer” den naturalesa. 
E mangelnan rond di Aruba ta bou 
menasa di cierto actividad, manera 
polucion, pero tambe destruccion di 
mangrovenan riba rifnan, cual ta haci 
cu ta hopi dificil pa restaura nan. Lo por 
restaura nan, pero mester haci un estudio 
di esaki prome. 

Tur esaki pa no causa daño na nos bida 
marino y beachnan. Piscanan chikito ta 
crece den mangrove prome cu 
nan por yega na rif y bay lama 
grandi. El a recorda cu na Aruba 
no por kap mata, y mester pidi 
vergunning. Tambe el a bisa cu 


na cierto area di Aruba e mangrovenan 
ta den peliger, principalmente dor di 
kapmento. 

Sra. Bekker a splica cu tin un ley den 
preparacion cu ta percura pa no tin 
kapmento sin mas, pero tambe mester 
tin un maneho mihor di sushedad ya cu 
e sushedad ta causa cu ta mata e raiznan 
di e mangrovenan. Na momento cu e ley 
pasa, anto por bisa cu e mangrovenan ta 
mihor protegi. 

" Lo e seca tur lagrima for di nan wowo y lo no tin morto mas. 
Lo no tin nada di rouw, nada di yoramento, nada di dolor mas, 
pasobra tur cos di antes a pasa bay" 

Cu profundo sentimento y conforme cu boluntad di Dios, nos 
ta anuncia fayecimento di: 



Sra: Antonia Koolman 

Mihorconoci como : " Annie of Shon Annie" 
^OSFebruari 1936 t18Juli2015 

Den nomber di su Yuinan: Vda Susie Rojer - Jacobs 

SandraJacobs y Cosme Geerman 

Roque Jacobsyyui 

Carlos Jacobs y Ans Leertouwer 

Nietonan mescos cu yui: Rufat Geerman 

Christian, Danny y Joshwin Jacobs 
Nietonan y Nieta: Ruelle Geerman 
Marion Jacobs 
Colvin Rojer 
Czenvic Rojer 


Bisanietanan: 
Su Rumannan: 


+ Herry y Ina Koolman-Tromp y yuinan 

Vda Reina Hoeky yuinan 

Segundo Koolman y yuinan 

-I- Inchi Hoo y yuinan 

Maria y Jan Lobbrecht y yuinan 


Ruman di criansa: Dorothy Holsman y Famia 
Tanta:Tanta Chichi Croes y yuinan 

Tur su yuinan sin dolor y su amistad nan cu ta stime hopi cual 
ta mucho hopi pa menciona y su bisiñanan. 

Na su verpleesternan : Luzmarie y Janine 
Demas Famianan: Koolman, Jacobs, Rojer, Geerman, Leertou- 
wer, Hoek, Hoo, Lobbrecht, Croes, Krozendijk, Krosendijk, 
Bikker, Kelly, Santana, Quant y Jansen. 

Ta invita pa e acto di cremashon awe diaranzon 22 juli 2015 na 
Aurora Funeral Home di 9'or pa 11 'or di mainta. Despues lo 
wordo crema den seno familiar. 

Adres pa condolencia: Aurora Funeral Home, diamars 21 di juli 
2015 di 7'or pa 9'or di anochi. 

Despues di entierro no ta ricibi bishita di condolencia na cas 

Un cos so mi a roga Señor, esey so mi t'anhela: 

Cu mi por biba den cas di Señor tur dia di mi bida 
Pa contempla splendor di Señor y bishita su tempel. 
Salmo 27:4 

A fayece cristianamente 



Sra. Filomena Catharina Ras 

Mihorconoci como:"Tanchi Mena ofTita" 
W-09-1947 - 119-07-2015 


Na nomber di su: 
Yiunan: 


Omaira y esposo Ireno 
Elvisy esposa Jadira 
tNelson Werleman 
Michel y esposa Sheila 
Maneraunyiu: PaderCoby 

Tata di su yiunan: Juan Abdul (Doe) Werleman 

Nietonan: Mary-Ann Gomes, Roselyn (Roosje) GomesyJairo 
lampe, Rose-Ann Gomes,Thahelis Werleman y Carlos Fingal, 
Abigail Werleman y Jean-Pierre Martinez, Joally Croes, Rayon 
Croes y Gismaris Dirksz, Shary-Ann Croes, Jeannde Mary 
Werleman y Nelson Ras, Jeandrick Werleman, Jeannduard 
Werleman 

Bisanietonan: Stacey Lampe, Pharris Pilier, Liam Lampe 

Rumannan: Vda. Imelda Henricus y yiunan 

Bartolo (Tomy) Ras y esposa Rosa y yiunan 
Evaristo Ras y esposa Rica y yiunan 
Leon Ras y esposa Helen y yiunan 
Cuña: vda. Juanita Ras y yiunan 

Subrino (a)nan, iha, conocirnan 

Demas famia: Ras, Werleman, Gomes, Roch, Flanegin, Lampe, 
Croes, Pilier,Thijsen, Henricus, Rustveld, Boekhoudt, v/d 
Linden, Kock, Wernet, Maduro, Geerman, Bareño, de Cuba, de 
Kort, Martijn, Fingal, Martinez, Dirksz y demas famia 

Ta invita pa e acto di despedida cu ta tuma lugar diahuebs 23 
di juli 2015 na misa Cristo Rey na Brazil di 2'or pa 4'or di atardi. 
Nos defunto stiima lo wordo crema den seno familiar. 

Adres pa condolencia: Aurora Funeral Home, diaranson 22 di 
juli 2015 di 7'or pa 9'or di anochi. 

Lo tin un box den misa pa un donacion na Wilhelmina 
Kankerfonds. 

Despues di entiero no ta ricibi bishita di condolencia na cas. 





(^meral 

Mi curason ta contento, 

Mi paden ta canta di gloria, 

Y mi curpa ta sosega cu confiansa. 

A fayece inesperadamente 



Fernando Kock 

Mihorconoci como:"Nanchi" 
^05-11-1934 - 120-07-2015 


TNa nomber di su: 
Señora: 

Yiunan: 


Nieto (a)nan: 


Bisanieto: 

Rumannan: 


Cuña y swanan: 


Amigo di cas: 
Bon bisiña: 


Marina Kock-Geerman 
Erwin y Xiomayra 
Jeanna Y Mario (Chinto) 

Glenn y Jael 

Eduard, Mary-lou, Shaelly, Ghislaine 
Jermean, Jeanella 
Jermy, Jay-Marck, Marinella 
Edrick 

Ofelia (Fea) Kockyyiu 

Nicolina (Colina), Eddy Croes y famia 

Isidora Kocky yiu 

Juan y Silvia Kocky famia 

Vda. Eva Lue y famia 

Vda. Sira Bernabela y famia na Hulanda 

Vda. Seferina Vrolijk y famia 

Benny Geerman y famia 

Tion Geerman y famia 

Tona Muller y famia 

Nita Stacia y famia 

Toribio Geerman y famia 

Coby Geerman y famia 

Robby Geerman y famia 

Brigida Maduro y famia 

Swinda Lamperyfamia 

Margo Kocky famia 

Helena Kocky famia 

Marijke Leest y famia 

Anthony Britten y famia 
JoyceyJaap deVries 
Ahira Agnacia 


Sobrina y sobrinonan, prima y primonan, ihanan, comer y 
compernan, amigonan di Glitz Casino 

Demas famia: Kock, Geerman, Kaersenhout, Lampe, Croes, Lue, 
Bernabela, Briezen, Vrolijk, Muller, Stacia, Simon, Maduro, 
Lamper, Kelly, Leest, Ras 

Ta invita pa e acto di entiero y condolencia cu ta tuma lugar 
diaranson 22 di juli 2015 na Aurora Funeral Home di 2'or pa 4'or 
di atardi, despues lo sali pa Santana central na Sabana Basora. 

Nos ta pidi disculpa si den nos momentonan di tristesa nos por 
a lubida un of otro famia. 

Despues di entiero no ta ricibi bishita di condolencia na cas. 

Fiesta di Santa 
Anna, Patrona di 
Parokia di Noord 


DIADOMINGO 26 di juli 2015, Parokia Santa Anna ta celebra e 
fiesta di nan patrona Santa Anna. Kende tambe ta patrona di Diocesis 
Willemstad. 

Santa Anna a nace na Betlehem y a casa cu Joaquin di Nazaret na 
Betlehem. 

Joaquin tabata un cuidado di carne cu e tarea di provee e tempel di 
Hersualem cu carne pa sacrificionan. 

Despues di 20 aña di ta casa, Anna y Joaquin no tabatin yiu. E ora 
Joaquin a bay den desierto pa roga Dios pa dune un )du. 

Despues di un tempo di yuna un angel a aparece y a segura Joaquin 
cu e y Anna lo haya un yiu cu nan mester dun’e e nomber Maria y cu 
nan mester dedica na Dios. 

Anna mientras tanto a keda desepera cu su esposo a bay. Den su 
oracionan e tabata weita paharitonan recien naci den e neishi. Aki 
tambe un angel a aparace y a bisa cu pronto lo e haya un yiu. 

E storia ta sigui cu e reunion alegre di Anna y Joaquin na e portanan 
di oro di Herusalem. Despues di su nacimento, Anna y Joaquin a 
dedica Maria na Dios den e tempel di Herusalem. 

E bida di Santa Anna y su conexion como mama Santo di Maria y 
wela di Hesus tabata masha popular bao di e prome cristiannan. 

Na aña 550 a funda un misa na honor di Santa Anna na Herusalem. 
E misa a keda situa cerca di luga na unda cu Anna, Joaquin y Maria 
a biba. 

E simbolonan di Santa Anna ta; su instruccionnan na Mama Maria; un 
corona; un neshi di paharito; un porta; e porta di oro di Herusalem; 
un hobensita Virgen den pesebre. 

Imagennan di Santa Anna ta un Señora cu ta tene Maria of Hesus den 
su scochi of brasanan; Mama cu ta siña Maria lesa e Biblia; Señora cu 
ta saluda Joaquin na e Porta di Oro; Un Señora cu un buki den su man. 
E celebracion aki ya a cuminsa cu un nobena na honor di Santa Anna 
riba diabierna 17 di juli. Dialuna, diaranzon, diahuebs y diabierna e 
nobena ta cuminsa pa 5.45 di atardi prome Santo Sacrificio di Misa. 
Diamars e ta cuminsa pa 6’or. Diasabra e nobena ta cuminsa pa 6.15 
di atardi. Durante henter e nobena tin oportunidad pa ricibi Santa 
Eucaristia. 

Henter e pueblo di Dios na Aruba ta bonbini pa participa na e 
celebracion. Pero tambe nan por bin admira con e trabaonan di 
renobacion ta progesa riba nos retabula neogotico. 

E retabula a wordo construi na aña 1860 manera e ta graba den e 
retibula pa sr. Hendrik van der Geld. Igualmente e imagen di Birgen 
di Santa Anna tambe a wordo construi pa sr. Hendrik van de Geld. 
Diadomingo ta tuma lugar e celebracion durante cu un Santo 
Sacrificio di Misa solem pa 6’or di atardi. Tur gruponan di parokia, 
scoutnan, APG, teamnan di deporte, muchanan di scol, hobennan cu 
ta bay renoba, tur parokianonan di Noord y pueblo di Dios di Aruba 
en general ta wordo invita pa bin celebra e fiesta di nos patrona. 



Ex Alto 

Comisario Johan 
Oldenboom a 
bay sosega 



JOHAN Oldenboom, no ta un persona desconoci na Aruba. 
Tempo cu ainda Aruba formando parti di Antiyas, cu un solo 
Cuerpo Policial, Johan Oldenboom a traha aki na Aruba como 
Comisario, pa despues bira Alto Comisario. 

Aki na Aruba, e tin hopi amigo, maske Johan Oldenboom ta 
conoci como un persona masha severo den su actuacion. E tin 
tendencia di un comportacion militar, pero el a sa di gana respet 
di su cuerpo tambe. 

Ultimo tempo, e malesa te ainda incurable, cancer a podera di 
dje, te cu el a hibe den Reino di Señor. Cu Johan Oldenboom 
sosega na paz. 

Dialuna famia Bareño a celebra 

99 aniversario 
di Tanchi Pipie 


DIALUNA 21 juli, subrino y subrinanan a prepara un 
evento special pa famia y amigonan na Piedra Plat pa 
celebra e di 99 aniversario di tanchi Pipie. 

Tanchi Pipie a biba un bunita edad y ainda ta haci tur 
su trabounan rond di cas y ta corda tur cos di antes pa 
conta su subrino y subrinanan. 

E acontesimento a tuma lugar na cede di encuentro di 
Palmita di sra. Marcia y Glenda Bareño. 

Un y tur a desea Tanchi Pipie hopi aña mas di bida y 
salud. 





Celebracion 
Fiesta di Santa 
Filomena V.M. 


REV. Pastoor T oti Fuentebella di Parokia di Sta. Filomena 
ta invita e pueblo general en particular tur parokiano di 
Paradera pa participa den e nobena y fiesta di parokia. 

E Fiesta di Santa Filomena lo inicia riba diadomingo dia 
26 dijuli 2015. 

Pa 10.00 a.m lo tin e tradicional Dia di Famia durante cual 
lo tin koffie morgen y vlooienmarkt, na unda lo tin entre 
otro benta di matanan, bolo y cuminda crioyo. 

Esaki lo tuma lugar den Centro Caiquetio na Paradera. 
Ta conta cu presencia di tur parokianonan y pueblo di 
Aruba en general pa bin celebra hunto cu nos e apertura 
di e Fiesta di Santa Filomena 2015. 

E actividad di e dia aki lo termina pa 2.00 p.m. 





































